**Մարզպետի տեղակալ Վարդան Ալեքսանյանը ներկա էր <<Լավագույն մարզական մանկապարտեզ>> մրցաշարի մարզային փուլի մրցումներին 19.05.2016**

 Մայիսի 19-ին մարզպետի տեղակալ Վարդան Ալեքսանյանը ներկա էր ՀՀ սպորտի ու երիտասարդության հարցերի նախարարության և Տավուշի մարզպետարանի կրթության, մշակույթի ու սպորտի վարչության նախաձեռնությամբ Իջևանի թիվ 1 հիմնական դպրոցի մարզադահլիճում անցկացված` ՀՀ նախագահի մրցանակի համար <<Լավագույն մարզական մանկապարտեզ>> մրցաշարի մարզային փուլի մրցումներին: Ողջունելով ու շնորհավորելով մրցաշարի բոլոր մասնակիցներին դիտարժան ու հետաքրքիր մրցախաղ ցուցադրելու համար` մարզպետի տեղակալը կարևորեց դեռևս մանկապարտեզից երեխաների ֆիզիկական դաստիարակությունը, նրանց մեջ առողջ ապրելակերպի մշակույթ և թիմային ոգի ձևավորելը: Նա նաև հաղթող թիմին հանձնեց ՀՀ սպորտի և երիտասարդության հարցերի նախարարության կողմից նախատեսված գավաթն ու հավաստագիրը: